Document ID: /roh_data/filtered/fineweb-2-filterrobots_roh.jsonl.gz/62641

Naziunal/Internaziunal - Kristoffersen gudogna, Yule ferm
Henrik Kristoffersen triumfescha danovamain al slalom da notg a Madonna di Campiglio. Il Norvegiais è stà il pli spert en omadus percurs ed ha danovamain na laschà nagina schanza a Marcel Hirscher ch'è vegnì segund.
Daniel Yule, il meglier Svizzer, ha pers 1,56 secundas sin Kristoffersen. Sco sisavel ha il skiunz da 23 onns pudì egualisar ses meglier resultat en la Cuppa mundiala. Il schaner da quest onn è Yule vegnì sisavel a Santa Caterina. Per ina plazza dal podest ha mancà sulet 21 tschientavels.